- 98 — 



danske botaniske Litteratur er saaledes blevet beriget med et Værk, der 

 indeholder Beskrivelser af de hidtil i Danmark fundne Agaricaceer. Ganske 

 vist kan Bogen ikke anses for at være nogenlunde udtømmende med 

 Hensyn til de her i Landet forekommende Arter, da kun forholdsvis faa 

 Egne af Landet er nøjere undersøgte i denne Henseende. Men Antallet 

 af optagne Arter er saa betydeligt (henved 900), og de nærmere under- 

 søgte Egne ligger i saa forskellige Landsdele (Sjælland, Fyen og Jylland), 

 at Bogen kan antages at give en fyldig Forestilling om den Agaricacé- 

 Flora, som i Virkeligheden forekommer her i Landet. Forf. har i første 

 Linie støttet sig til sine egne Indsamlinger, men han har haft værdifuld 

 Hjælp af Landbrugsskolelærer Jakob E. Lange og Lærer Poul Larsen. 

 Behandlingen er den samme som i første Hefte, idet der indenfor hver 

 Slægt gives en Bestemmelsesnøgle og Beskrivelser af de enkelte Arter, 

 derunder ogsaa Angivelser af Sporernes Form og Størrelse, de sidste dog 

 for en stor Del efter andre Forfattere. — Det er glædeligt, at det er lykke- 

 des Forf. at føre til Ende dette gennem en lang Aarrække forberedte 

 Værk, som forhaabentlig vil bidrage til at fremme Studiet af de danske 

 Agaricaceer. L. K. R. 



Jacob E. Lange: Danmarks Agaricaceer I — V. 



I Botanisk Museums Besiddelse findes under ovennævnte Navn en 

 Samling paa 562 originale, smukt udførte, farvelagte Tavler af danske 

 Agaricaceer, een Art (eller undertiden Varietet af en Art) paa hver Tavle. 



Hos denne Familie, der vel er rigere varieret end nogen anden, staar 

 jo som bekendt Arterne i den enkelte Slægt ofte hverandre saa nær, at 

 kun en lille Nuance i Farve eller en ubetydelig Afvigelse i Form afgiver 

 det eneste Holdepunkt — undertiden vanskeligt nok at gribe - — for Syste- 

 matikeren. Spritlagte Eksemplarer, hvor Farverne er borte og Formerne 

 tildels fortrukne, afgiver derfor kun daarligt Sammenligningsmateriale, 

 hvorimod gode Billeder er et fortrinligt Hjælpemiddel ved Bestemmelsen 

 af en given Art. Forfatteren har af denne Grund indlagt sig stor For- 

 tjeneste ved at fremstille et Billedværk, som hidtil savnedes meget. Iden- 

 tificeringen af de enkelte Arter synes ogsaa meget omhyggelig, idet der for den 

 langt overvejende Dels Vedkommende er tilføjet et Blyantsrids af Sporens 

 Form med Angivelse af dens Størrelse — samt undertiden af Kystider og 

 Basidier. Disse Angivelser vil være af stor Betydning for den, som spør- 

 ger Værket til Raads, og forhøjer dets videnskabelige Værdi særdeles 

 meget. 



Omend det for mange af de afbildede Svampes Vedkommende — 

 ved Anbringelse af Løv, Naale, Græs, Mos o. 1. ved Stokkens Fod — er 

 antydet, hvor de vokser, savnes dog meget en „Tekst" til Tavlerne; Forf. 

 vilde heri ved at meddele sin Viden om de enkelte Arters indbyrdes Be- 

 slægtethed, deres Udbredelse, deres Voksesteders Natur m. m. kunne bringe 

 værdifulde Bidrag til de danske Agaricaceers Systematik og Økologi. 

 Fremkomsten af et saadant Arbejde er saa meget mere nødvendig, som 

 Forfatteren har afbildet over 30 nye Arter foruden en Snes nye Variete- 

 ter og Former. En Offentliggørelse af disses Diagnoser burde hurtigt 

 foretages, da de paagældende Arter jo ellers er „døde" for den mykolo- 

 giske Videnskab og sagtens vil vise sig som Gengangere siden under andre 

 Navne — til Besvær for Systematikeren; tillige maa det erindres, at 



